3. ΝΟΜΟΘΕΤ. ΔΙΑΤΑΓΜΑ υπ’ αριθ. 85 της 2/5 Οκτ. 1974 (ΦΕΚ Α΄ 287) Περί αποκαταστάσεως των συνδικαλιστικών ελευθεριών των εν τη θαλάσση εργαζομένων. Για την ισχύ των διατάξεων του Νόμ. 85/1974 και του Νόμ. 5/1975 Βλ. άρθρ. 16 παρ. 2 Νόμ. 1085/1980 (ΦΕΚ Α΄ 255), διόρθ. σφαλμ. στο ΦΕΚ Α΄263/15 Νοεμ. 1980, (κατωτ. αριθ. 6). Άρθρ.1.-1.Από της ισχύος του παρόντος καταργείται ο εκδοθείς κατά την περίοδον της δικτατορίας Α.Ν. 257/68 «περί Ναυτεργατικών Επαγγελματικών Σωματείων και Ομοσπονδιών», ως επίσης καταργούνται και άπαντα τα εις εκτέλεσιν αυτού εκδοθέντα Βασιλικά ή Π.Δ/τα και Υπουργικαί Αποφάσεις. 2.Διατάξεις καταστατικών επαγγελματικών σωματείων και ενώσεων αντιτιθέμεναι εις τας διατάξεις του παρόντος ως και εις τας επαναφερθείσας δια του υπ’ αριθ. 42/74 Ν.Δ/τος εν ισχύϊ διατάξεις, είναι αυτοδικαίως άκυροι από της ισχύος του παρόντος. Άρθρ.2.-1.Προς αποκατάστασιν της δημοκρατικής νομιμότητος εις την διοίκησιν της εδρευούσης εν Πειραιοί Πανελληνίου Ναυτικής Ομοσπονδίας, η εκλογή της οποίας εγένετο υπό συνθήκας μη διασφαλιζούσας την γνησίαν και ελευθέραν εκδήλωσιν της βουλήσεως των μελών της, από της ισχύος του παρόντος και μέχρι της δημιουργίας ουσιαστικών προϋποθέσεων δια την διεξαγωγήν ελευθέρων αρχαιρεσιών, κηρύσσεται λήξασα η θητεία της Διοικήσεως αυτής, παύει δε ισχύουσα πάσα εκλογή ή ορισμός συνέδρων υπό των επαγγελματικών σωματείων, δια την ανάδειξιν Γενικού Γραμματέως αυτής, γενομένη μέχρι της δημοσιεύσεως του παρόντος. 2.Τα γραφεία της περί ης η παρ. 1 Πανελληνίου Ναυτικής Ομοσπονδίας, κλείονται και σφραγίζονται μερίμνη και ευθύνη του άχρι τούδε Γενικού Γραμματέως αυτής, από της ισχύος του παρόντος μέχρι της παραδόσεως εις την διορισθησομένην προσωρινήν Διοίκησίν της. Η παράδοσις ενεργείται υποχρεωτικώς υπό του μέχρι τούδε Γενικού Γραμματέως δια πρωτοκόλλου παραδόσεως και παραλαβής επί τη προσκλήσει της διορισθησομένης προσωρινής Διοικήσεως. 3.Το Μονομελές Πρωτοδικείον Πειραιώς εξ ενός των αρχαιοτέρων παρ’ αυτώ υπηρετούντων δικαστικών, οριζομένου υπό του Προϊσταμένου του Δικαστηρίου, διορίζει προσωρινήν Διοίκησιν εις την περί ης η παρ. 1 Πανελλήνιον Ναυτικήν Ομοσπονδίαν επί τη αιτήσει του Νομάρχου Αττικής. Ο Προϊστάμενος του Δικαστηρίου ανακοινώνει την υποβολήν της αιτήσεως δι’ αναρτήσεως εις την είσοδον του Δικαστηρίου σχετικής ανακοινώσεως. Πας ενδιαφερόμενος δύναται να καταθέση εις το Γραφείον του Προϊσταμένου έγγραφον υπόμνησιν περιλαμβάνον συνοπτικώς τα απόψεις του επί της αιτήσεως, το βραδύτερον μέχρι της μεσημβρίας της επομένης. Ο αρμόδιος Δικαστής, άνευ άλλης διατυπώσεως και άνευ άλλης ακροάσεως των ενδιαφερομένων, εκδίδει υποχρεωτικώς το βραδύτερον εντός 48 ωρών από της καταθέσεως της σχετικής αιτήσεως, (Αντί για τη σελ. 740,51(α) Σελ. 740,51(β) Τεύχος 745-Σελ. 139 19.Κ.γ.1-3 Ναυτικά Επαγγελματικά Σωματεία και Ομοσπονδίες απόφασιν μη υποκειμένην εις ουδέν τακτικόν ή έκτακτον ένδικον μέσον. Ο αρμόδιος Δικαστής κατά τον διορισμόν και κατ’ ελευθέραν αυτού κρίσιν δύναται: α)Να περιορίζη τον υπό του Καταστατικού της Πανελληνίου Ναυτικής Ομοσπονδίας προβλεπόμενον αριθμόν μελών Διοικήσεως μέχρις εννέα. β)Να κατανέμη μεταξύ των διοριζομένων πάντα τα υπό του καταστατικού αυτής προβλεπόμενα αξιώματα. γ)Να διορίζη ως μέλη Διοικήσεως, μέλη των απαρτιζόντων αυτήν επαγγελματικών σωματείων των ναυτικών ή συνταξιούχους του Ναυτικού Απομαχικού Ταμείου, προερχομένους εκ του ναυτικού επαγγέλματος. Εις τους κατά την προηγουμένην παράγραφον διορισθησομένους ως μέλη της προσωρινής Διοικήσεως της Πανελληνίου Ναυτικής Ομοσπονδίας συνταξιούχους του Ναυτικού Απομαχικού Ταμείου ή του Ταμείου Επικουρικής Ασφαλίσεως των εκπροσώπων και υπαλλήλων των ελληνικών συνδικαλιστικών οργανώσεων καταβάλλεται ανελλιπώς η σύνταξις κατά παρέκκλισιν των διατάξεων των οικείων οργανισμών καθ’ όλον το διάστημα της θητείας των ως μελών διοικήσεως της Π.Ν.Ο. ή Προέδρων Ναυτεργατικών Οργανώσεων. 4.Ωσαύτως κηρύσσεται λήξασα η θητεία προέδρων επαγγελματικών σωματείων ναυτικών οίτινες προέρχονται εκ διορισμού κατά το από 21-4-67 μέχρι σήμερον χρονικόν διάστημα και δεν ήσαν μέλη της διοικήσεώς του προ της ημερομηνίας ταύτης. Την προεδρίαν των ως άνω επαγγελματικών σωματείων, μέχρι της διεξαγωγής των υπό της παρ. 1 του άρθρ. 4 του παρόντος προβλεπομένων αρχαιρεσιών αναλαμβάνει ο αντιπρόεδρος ή ελλείψει τούτου ο Γενικός Γραμματεύς αυτών εφ’ όσον δεν προέρχονται εκ διορισμού. Εν εναντία περιπτώσει ο Πρόεδρος του επαγγελματικού σωματείου δια το αυτό χρονικόν διάστημα ορίζεται δι’ αποφάσεως του Υπουργού, εκ των ανηκόντων εις την δύναμιν αυτού μελών. Άρθρ.3.-Η κατά την ανωτέρω διαδικασίαν του άρθρ. 2 διορισθησομένη προσωρινή Διοίκησις της Πανελληνίου Ναυτικής Ομοσπονδίας ασκεί την κατά νόμον και το καταστατικόν αυτής διοίκησιν, επιλαμβάνεται της κατά τας κειμένας διατάξεις επιλύσεως συλλογικών διαφορών εργασίας, τέλος δε καθίσταται αρμοδία δια την υπογραφήν συλλογικών συμβάσεων εργασίας κατά τας διατάξεις του Α.Ν. 3276/1944 «περί συλλογικών συμβάσεων εν τη ναυτική εργασία». Σελ. 740,52(β) Τεύχος 745-Σελ. 140 Άρθρ.4.-1.Μετά παρέλευσιν τριμήνου από των πρώτων βουλευτικών εκλογών, εντός δε επτά εν συνόλω και κατ’ ανώτατον όριον μηνών απ’ αυτών, τα επαγγελματικά σωματεία των ναυτικών υποχρεούνται όπως διενεργήσουν αρχαιρεσίας δι’ ανάδειξιν της διοικήσεώς των ως και τον ορισμόν κατά το καταστατικόν των συνέδρων δια το Παναυτικόν Συνέδριον. 2.Διοίκησις επαγγελματικού σωματείου ναυτικών, μη συμμορφουμένη προς τας ανωτέρω τασσομένας προθεσμίας αντικαθίσταται δι’ αποφάσεως του Υπουργού Εμπορικής Ναυτιλίας υπό προσωρινής τοιαύτης, διοριζομένης κατά τα εν άρθρ. 2 του παρόντος οριζόμενα, ήτις και υποχρεούται όπως εντός τριών μηνών από του διορισμού της διεξαγάγη αρχαιρεσίας προς ανάδειξιν αιρετής διοικήσεως και συνέδρων δια το Παναυτικόν Συνέδριον. 3.Εντός τριών μηνών από της λήξεως της εν παρ. 1 οριζομένης επταμήνου εν συνόλω προθεσμίας, ή δεκαμήνου τοιαύτης εις περίπτωσιν καθ’ ην Διοίκησις επαγγελματικού σωματείου των ναυτικών αντικατεστάθη δια τους εν τη προηγουμένη παραγράφω αναφερομένους λόγους υπό προσωρινής τοιαύτης, η κατά τας διατάξεις του παρόντος ορισθησομένη προσωρινή διοίκησις της Πανελληνίου Ναυτικής Ομοσπονδίας υποχρεούται όπως συγκαλέση Παναυτικόν Συνέδριον προς ανάδειξιν του Γενικού Γραμματέως αυτής, μεθ’ ην και συγκροτείται εις σώμα η νέα αιρετή Διοίκησις κατά τα εν τω καταστατικώ αυτής οριζόμενα. Η κατά την παρούσαν παράγραφον τρίμηνος προθεσμία δύναται να παραταθή επί έν εισέτι τρίμηνον δι’ αποφάσεως του Υπουργού Εμπορικής Ναυτιλίας. 4.Θητεία Διοικήσεως επαγγελματικού σωματείου ναυτικών λήγουσα προ της παρελεύσεως τριμήνου από των πρώτων βουλευτικών εκλογών, παρατείνεται μέχρι της συμπληρώσεως τριμήνου από των πρώτων βουλευτικών εκλογών, εντός δε επτά εν συνόλω και κατ’ ανώτατον όριον μηνών απ’ αυτών υποχρεούται η Διοίκησις όπως διενεργήση αρχαιρεσίας δι’ ανάδειξιν νέας τοιαύτης ως και τον ορισμόν κατά το καταστατικόν συνέδρων δια το Παναυτικόν Συνέδριον. Παρατείνεται ομοίως μέχρι της αυτής προθεσμίας θητεία διοικήσεως επαγγελματικών σωματείων ναυτικών, λήξασα προ της ενάρξεως της ισχύος του παρόντος, αι δε γενόμεναι σχετικαί προεργασίαι διακόπτονται θεωρούμεναι ως μη γενόμεναι. Ναυτικά Επαγγελματικά Σωματεία και Ομοσπονδίες 19.Κ.γ.3 Άρθρ.5.-1.Τιμωρείται δια φυλακίσεως μέχρις ενός έτους: α)Ο ενεργών κατά παράβασιν των διατάξεων του παρόντος και των προαναφερομένων εν ισχύϊ διατάξεων πράξεις διοικήσεως επαγγελματικού σωματείου ναυτικών και της Πανελληνίου Ναυτικής Ομοσπονδίας. β)Ο παραβαίνων τας διατάξεις της παρ. 2 του άρθρ. 2 και γ)Ο συμμετέχων ως σύνεδρος εις Παναυτικόν Συνέδριον εκπρόσωπος επαγγελματικού σωματείου ναυτικών δια την ανάδειξιν Γενικού Γραμματέως της Πανελληνίου Ναυτικής Ομοσπονδίας, ούτινος η εκλογή παύει ισχύουσα δια του παρόντος. 2.Ομοίως δια φυλακίσεως μέχρις ενός έτους τιμωρείται ο Πρόεδρος και ο Γενικός Γραμματεύς επαγγελματικού σωματείου οίτινες δεν συνεμμορφώθησαν προς τα εν παρ. 1 του άρθρ. 4 του παρόντος οριζόμενα. Άρθρ.6.-Η ισχύς του παρόντος άρχεται από της δημοσιεύσεώς του δια της Εφημερίδος της Κυβερνήσεως. 